કોડીનાર શહેરમાં ધનતેરસના દિવસે લોહાણાસમાજની દીકરી વિમાંશુ નું અપહરણ કરી કૃરતાપુર્વક કરાયેલી હત્યાના બનાવે સમગ્ર સમાજને હચમચાવી મુકયો છે. ત્યારે સમાજ જીવનને કલંકિત કરનારા આ હત્યાના બનાવમાંતટસ્થ તપાસ કરી સંડોવાયેલા તમામ હત્યારાઓને કડક સજા કરવાની માંગ સાથે કોડીનાર ના ઇતિહાસમાં પ્રથમ વખતહિન્દુ મુસ્લીમ સમાજના તમામ 33 સમાજો દ્વારા ચેમ્બર્સ ઓફ કોમર્સની સાથે મળી શુક્રવારે સવારે વિશાળ મૌન રેલી નીકાળવામાં આવી હતી અને મામલતદાર અને ડી.વાય.એસ.પી ને આવેદન પાઠવ્યુ હતુ. કોડીનાર સમગ્ર સમાજ દ્વારા પાઠવાયેલા રોષ પુર્ણ આવેદનપત્રમાં જણાવ્યા મુજબ વિમાંશી ના મૃતદેહને જોતા આ હત્યામાં ર થી વધુ લોકો સંડોવાયેલા હોવાની અને આ કેસમાં અનેક રહસ્યો ગુંથાયેલા હોવાની ચર્ચાઓ થઇ રહી હોય આ કેસમાં અલગ અલગ દિશાથી ઝીણવટભરી તટસ્થ તપાસ કરી સંડોવાયેલા તમામ હત્યારાઓને કડક અને દાખલારૂપ સજા કરવા માંગ કરી હાલ શહેરમાં નાની અને કુમળી માનસીકતા ના બાળકોને યેનકેન પ્રકારે શિકાર બનાવતી ટોળકી સક્રીય હોય તેને ખુલ્લી પાડી અને રોમિયોગીરી કરતા તત્વો વિરુદ્ધ કડક કાર્યવાહી કરવા ઉગ્ર માંગણી કરી છે. આ રેલીમાં તમામ રાજકીય અગ્રણીઓ હિન્દુ મુસ્લિમ સમાજના અગ્રણી આગેવાનો, લોકો અને તમામ વેપારીઓએ પોતાના વેપાર રોજગાર બંધ રાખી મોટી સંખ્યામાં લોકો કોડીનારની સૌથી મોટી ઐતિહાસિક મૌન રેલીમાં જોડાયા હતા.